stanford-oval/wikipedia huggingface dataset:
הולנד באירוויזיון 2022
לפני האירוויזיון

תקופת הגשת השירים לוועדת AVROTROS לענייני אירוויזיון נפתחה ב-24 במאי 2021 ונמשכה עד ל-31 באוגוסט. כל זמר וכותב יכלו להגיש שלושה שירים לכל היותר. בין האמנים שעברו את שלב הסינון המקדים נמנית לקשמי.
ב-7 בדצמבר הודיעה AVROTROS כי הראפרית S10 נבחרה לייצג את הולנד באירוויזיון 2022. הוועדה שבחרה אותה הורכבה ממנכ"ל רשות השידור, אריק ואן סטאד, מנחה הטלוויזיה והסופר קורנלד מאס, הזמר ומנחה הטלוויזה יאן סמיט, הדי ג'ייים קואן סווייננברג וסנדר לנטינגה וחברת המשלחת ההולנדית לאירוויזיון ג'ויס הודלמנס. מתוך 400 מועמדויות עברו לשלב הבא רק ארבע, אחת מהן היא דני ואן ולטהובן, שזכתה ב-The Voice of Holland. ביחס לבחירתה כנציגת הולנד הצהירה S10: ”מוזיקה היא הכל בשבילי. אני מקווה שהמוזיקה שלי תוכל להביא משהו חדש לחייהם של אנשים אחרים. זו הסיבה ששמחתי מאוד על בחירתי כנציגת הולנד באירוויזיון מול קהל כה עצום. אני חושבת שזה דבר נפלא”.
ב-3 במרץ 2022 יצא לאור שירה לתחרות, "De diepte", שהושמע בבכורה באירוע שהתקיים בתיאטרון טושינסקי באמסטרדם. היא הושמע גם בתוכנית הרדיו של 2 Aan De Slag! בהנחיית בארט ארנס. הווידאו קליפ של השיר, בבימויו של קאס מאדלר, פורסם באותו היום בערוץ היוטיוב הרשמי של האירוויזיון. הוא נכתב על ידי S10 וארנו קרבמן.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי הולנד תופיע בחלק השני של חצי הגמר הראשון.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. הולנד הופיעה כמדינה השמינית, לאחר בולגריה ולפני מולדובה. ב-12 במאי 2022 ביצעה S10 את "De diepte" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. הולנד הופיעה כמדינה ה-11, לפני אוקראינה ואחרי ספרד. היא הגיעה למקום ה-11 עם 171 נקודות (231 מהשופטים ו-228 מהקהל).
הערות שוליים

↑  "Eurovision Song Contest 1957". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "Eurovision Song Contest 1959". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "Eurovision Song Contest 1969". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "Eurovision Song Contest 1975". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "Eurovision Song Contest 2011 Semi-Final (2)". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "History by Country - The Netherlands". eurovision.tv. European Broadcasting Union. נבדק ב-28 בנובמבר 2014. {{cite web}}:  (עזרה)
↑  "AVROTROS maakt nieuwe selectiecommissie voor Eurovisie Songfestival bekend". AVROTROS (בהולנדית). 26 בספטמבר 2019. נבדק ב-14 בספטמבר 2022. {{cite web}}:  (עזרה)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
יולנדה מוקגסנה

| --- | --- |

 לידה:  6 בספטמבר 1954 (בת 70) רואנדה 
 מדינה:  בלגיה, רואנדה 
 שפות היצירה:  צרפתית 
 מספר צאצאים:  5 
 פרסים והוקרה:  honorary citizen of Genoa (2011) 
 
יולנדה מוקגסנה (נולדה ב-6 בספטמבר 1954) היא אחות וסופרת ילידת רואנדה החיה בבלגיה וכותבת בצרפתית. היא איבדה את בעליה וכל ילדיה ברצח העם ברואנדה ב-1994 ומאז פועלת להעלאת המודעות לרצח העם, למען הקורבנות ולמען דו קיום בשלום.
ביוגרפיה

מוקגסנה היא בת שבט הטוטסי ועבדה בתור אחות מרדימה במשך תשע עשרה שנה בבית חולים בקיגאלי, בירת רואנדה. מאוחר יותר עבדה כאחות ראשי במרפאה פרטית ואף עבדה כמיילדת.
ב-1988 נישאה לג'וזף, שהיה יתום מגיל 13 בגלל טבח הטוטסי ב-1963. נולדו להם שלושה ילדים: כריסטיאן, נאדין וסנדרין.
ב-6 באפריל 1994 החל רצח העם של הטוטסי. כמעט כל משפחתה של יולנד מוקגסנה נרצחה: שלושת ילדיה, בעלה, אחיה ואחיותיה. חייה שלה ניצלו הודות לאישה משבט ההוטו שהחביאה אותה במשך אחד עשר ימים מתחת לכיור וסיפקה לה מסמכים מזויפים.
היא עזבה את רואנדה בפברואר 1995 והגיעה לבלגיה כפליטה, היא קיבלה אזרחות בלגית ב-1999. בבלגיה לא הוכרו כישורי הסיעוד שלה והיא עבדה בבית אבות. מאוחר יותר אימצה חלק מאחייניותיה, שהוריהן נהרגו, וכן יתומים אחרים מרואנדה.
היא החלה בונה מחדש בית ליתומים ניצולי רצח העם שטיפל בעשרים ואחד ילדים, שבעה עשר חיו בקיגאלי וארבעה גרו איתה בבלגיה.
ב-1999 היא יצרה, עם הצלם היווני-בלגי אלן קזיניראקיס, את "Nyamirambo Point d'Appui" - קרן לזכר רצח העם ברואנדה, על שם המחוז בו התגוררה בקיגאלי. העמותה שמה לה למטרה לחנך, בעיקר צעירים, לכבוד לזכויות אדם, למגוון תרבותי ולדו קיום בשלום על ידי העלאת המודעות לרצח העם באמצעות סיפורים, הצגות, תערוכות וכנסים, ברואנדה, במדינות רבות באירופה, בקנדה ועוד. השניים יצרו את התערוכה הנודדת "Les Blessures du silence" - (פצעי השתיקה: עדויות לרצח עם).
יולנדה מוקגסנה השתתפה כעדת הקשר במשפט שנערך בין ה-17 באפריל ל-8 ביוני 2001 בפני בית המשפט למאסר בבריסל כדי לשפוט ארבעה רואנדים שהואשמו בפשעים חמורים של רצח העם. משפט זה התאפשר על ידי חוק השיפוט האוניברסלי.
ב-2005 ביקרה בישראל עם משלחת של ניצולי רצח העם והשתתפה בסמינר ביד ושם, בו נפגשו ניצולי רצח העם ברואנדה עם ניצולי השואה.
ספריה

מוקגסנה כתבה שני ספרים אוטוביוגרפיים: "המוות אינו רוצה בי: עדות על רצח עם" (La mort ne veut pas de moi, 1997) ו"המושיע" (1999). בנוסף, פרסמה אוסף סיפורים בשם "מפה לאוזן" (De Bouche a oreille, 2003).
פרסים

פרס לעדות וסולידריות, מאת קרן אלכסנדר לנגר, באיטליה, יולי 1998
פרס להבנה בינלאומית בין עמים וזכויות אדם, מאת המכללה האירופית של אוניברסיטת ג'נה, נובמבר 1999
יונת הזהב לשלום על פעילותה העיתונאית, מאת קרן Archivio Disarmo, רומא, יולי 2002
פרס האישה של המאה ה-21 להתנגדות, מאת אגודות נשים במרכז התרבות של שיירביק, בלגיה, מרץ 2003
ציון כבוד של פרס אונסק"ו לחינוך לשלום, כהוקרה על פעולותיה לזכר רצח העם ברואנדה, 8 בספטמבר 2003
הכרה מיוחדת במאבק לשלום, מאת נשיא אזור לומברדיה, ינואר 2005
פרס אומץ מוסרי מטעם הוועד היהודי האמריקאי
אזרחית של כבוד של העיר ג'נובה, איטליה 2011
הערות שוליים

1 2  "Mukagasana, Yolande". UN High Commission for Refugees.
1 2 3  "Yolande Mukagasana". Women Writers and African Literature. University of Western Australia.
↑  יד ושם, בית הספר להוראת השואה ביד ושם פתח סמינר לניצולים בני הטוטסי מרצח העם ברואנדה, באתר יד ושם, ‏31 אוקטובר 2005
↑  Mukagasana, Yolande (2003). De bouche à oreille : recueil de contes (בצרפתית). Vol. 2. p. 4. ISBN 2911372379.
↑  במאי "שטח הפקר" חתן פרס השלום האיטלקי, באתר הארץ, 2 ביולי 2002
↑  Genoa, en.gariwo.net (באנגלית)
| --- | --- |
בקרת זהויות :  NLI: 987007449854405171  BnF: cb12572104w (data)  GND: 12278930X  ISNI: 0000 0000 9061 7637  LCCN: n97100629  NTA: 164966307  SUDOC: 035035323  VIAF: 347149106167468491153   WorldCat (עם VIAF): 347149106167468491153 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יולנדה מוקגסנה".
ראג'ה בל

| --- | --- |

בל במדי פיניקס סאנס
 לידה:  19 בספטמבר 1976 (בן 48) סנט קרואה שבאיי הבתולה
 עמדה:  גארד
 גובה:  1.96 מטרים
 מספר:  19, 11, 18 
 מכללה:  אוניברסיטת בוסטון   האוניברסיטה הבינלאומית במיאמי
 דראפט:  לא נבחר, 1999
 קבוצות כשחקן
 2000-1999   2001 - 2002   2002 - 2003   2003 - 2005   2005 - 2008   2008 - 2009   2009 - 2010   2010 - 2013:  יקימה סאן קינגס (ליגת ה CBAׂ)   פילדלפיה 76'   דאלאס מאבריקס   יוטה ג'אז   פיניקס סאנס   שארלוט בובקאטס   גולדן סטייט ווריורס   יוטה ג'אז
 הישגים כשחקן
 חמישיית ההגנה של העונה ב-NBA ‏ (2007)   חמישיית ההגנה השנייה של העונה ב-NBA ‏ (2008)
 
ראג'ה בל (באנגלית: Raja Bell; נולד ב-19 בספטמבר 1976) הוא כדורסלן עבר אמריקאי ששיחק בעמדת הקלע.
נעורים

בל נולד בסנט קרואה שבאיי הבתולה וגדל במיאמי שבפלורידה. הוא התחיל את קריירת המכללות שלו באוניברסיטת בוסטון, שם היה בעונתו הראשונה שחקן החוף המזרחי של אמריקה. אחרי שפל וקשיים עם המאמן דניס וולף בעונתו השנייה הוא החליט לעבור לאוניברסיטה הבינלאומית במיאמי. בל יצא לדראפט 1999, ולא נבחר.
חיים אישיים

בל נישא לאשתו סינדי בשנת 2004, ולזוג שני ילדים.
בל הוא צמחוני מגיל שנתיים.
סטטיסטיקה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | פילדלפיה | 5 | 0 | 6.0 | 286. | 333. | 000. | 2. | 0. | 2. | 0. | 1.0 |
| 2001/2002 | פילדלפיה | 74 | 12 | 12.0 | 429. | 273. | 750. | 1.5 | 1.0 | 3. | 1. | 3.4 |
| 2002/2003 | דאלאס | 75 | 32 | 15.6 | 441. | 412. | 676. | 1.9 | 8. | 7. | 1. | 3.1 |
| 2003/2004 | יוטה | 82 | 4 | 24.6 | 409. | 373. | 786. | 2.9 | 1.3 | 8. | 2. | 11.2 |
| 2004/2005 | יוטה | 63 | 32 | 28.4 | 454. | 403. | 747. | 3.2 | 1.4 | 7. | 1. | 12.3 |
| 2005/2006 | פיניקס | 79 | 79 | 37.5 | 457. | 442. | 788. | 3.2 | 2.6 | 1.0 | 3. | 14.7 |
| 2006/2007 | פיניקס | 78 | 78 | 37.4 | 432. | 413. | 776. | 3.2 | 2.5 | 6. | 3. | 14.7 |

| 2007/2008 | פיניקס | 75 | 75 | 35.3 | 421. | 401. | 868. | 3.7 | 2.2 | 7. | 4. | 11.9 |
| 2008/2009 | פיניקס | 22 | 22 | 32.4 | 429. | 468. | 762. | 2.9 | 1.3 | 6. | 1. | 9.6 |
| 2008/2009 | שארלוט | 45 | 44 | 35.6 | 440. | 395. | 877. | 4.0 | 2.5 | 8. | 1. | 13.0 |
| 2009/2010 | שארלוט | 5 | 5 | 31.4 | 436. | 375. | 1.000 | 4.2 | 2.0 | 8. | 4. | 12.0 |
| 2009/2010 | גולדן סטייט | 1 | 0 | 23.0 | 667. | 1.000 | 000. | 2.0 | 3.0 | 0. | 0. | 11.0 |
| 2010/2011 | יוטה | 68 | 63 | 30.8 | .409 | .352 | .892 | 2.6 | 1.7 | .8 | .2 | 8.0 |
| 2011/2012 | יוטה | 34 | 33 | 23.4 | 0.466 | 0.391 | 0.840 | 1.4 | 1.1 | 0.4 | 0.1 | 6.4 |
| קריירה |  | 706 | 479 | 28.1 | .434 | .406 | .799 | 2.8 | 1.7 | .7 | .2 | 9.9 |
סטטיסטיקה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | פילדלפיה | 15 | 0 | 8.3 | 444. | 250. | 571. | 9. | 5. | 1.0 | 0. | 2.3 |
| 2001/2002 | פילדלפיה | 3 | 0 | 2.7 | 333. | 000. | 000. | 3. | 0. | 0. | 0. | 7. |
| 2002/2003 | דאלאס | 17 | 7 | 17.9 | 548. | 462. | 550. | 3.0 | 1.6 | 3. | 0. | 5.7 |
| 2005/2006 | פיניקס | 17 | 17 | 39.6 | 479. | 465. | 829. | 2.8 | 2.2 | 6. | 2. | 13.6 |
| 2006/2007 | פיניקס | 11 | 11 | 39.8 | 460. | 444. | 857. | 3.0 | 1.8 | 9. | 2. | 10.2 |
| 2007/2008 | פיניקס | 5 | 5 | 43.0 | '568'. | 650. | 813. | 5.6 | 2.2 | 4. | 2. | 13.6 |
| קריירה |  | 68 | 40 | 25.9 | 492. | 466. | 743. | 2.6 | 1.5 | 6. | 1. | 8.0 |


↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Dan Steinberg, Raja Bell's Fave Veggie Burger, Boris Diaw's Fave Cheese, The Washington Post, January 24, 2007
בל במדי הפיניקס סאנס
אורי עטיה

| --- | --- |

 לידה:  24 בדצמבר 1989 (בן 35)
 מדינה:  ישראל 
 עיסוק:  שחקן
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 מספר צאצאים:  2 
 פרופיל ב-IMDb
 
אורי עטיה (נולד ב-24 בדצמבר 1989) הוא שחקן טלוויזיה, קולנוע ותיאטרון ישראלי.
ביוגרפיה

עטיה גדל בהרצליה ולמד במגמת התיאטרון של תיכון הראשונים בעיר. שירת בצה"ל בחטיבת הצנחנים ולאחר מכן למד בבית הספר למשחק של יורם לוינשטיין עד לשנת 2015. כחלק מן הסטודיו למשחק שיחק בהצגה "הדוכסית ממאלפי".
בשנת 2016 שיחק בסרט "מעבר להרים ולגבעות" בתפקיד זמר בצוות הווי.
בשנת 2017 שיחק עטיה בסדרות "פולמון" ו"כיפת ברזל".
משנת 2018 משחק בסדרה "צומת מילר" בתפקיד גולן שמיר, בן זוגה של אנאלי. בשנה זו הופיע בסרט "גיבור בעננים" ובסדרה "אילת".
עטיה שיחק בתיאטרון אורנה פורת לילדים ולנוער.
בשנת 2021 שיחק את הדמות הראשית ערן לוי בסדרה "למה מי מת" בהפקת ערוץ yes.
בשנת 2024 שיחק בסדרות "סטודיו אמציה" ו״הסידרתיים״ בכאן חינוכית.
חיים אישיים

עטייה מנהל אורח חיים מסורתי-דתי, נשוי ואב לשני ילדים.
הערות שוליים

↑  ריאיון עם אורי עטיה (שחקן שנה ג') בעיתון ידיעות השרון, באתר בית הספר למשחק של יורם לוינשטיין
↑  ארנון שוורצמן, ‏אנחנו יודעים מאיפה הגיס של אדיר ב"צומת מילר 2" מוכר לכם, באתר ‏מאקו‏, 14 במרץ 2018
3. "שלוש תפילות ביום. אלו דקות של התחברות אמיתית לעצמי בכל הרעש שמסביב."https://www.mako.co.il/health-magazine/Article-2f1e832b5108081027.htm
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
Second Contact

| פרק מ"מסע בין כוכבים: סיפונים תחתונים" |
| --- | --- |

צוות הסיפונים התחתונים. מימין לשמאל: בראד בוימלר, בקט מארינר, ד'וואנה טנדי, סאם ראת'רפרד
 מספר פרק:  1
 מספר עונה:  1
 קוד הפקה:  LD-1001
 תאריך שידור מקורי:  6 באוגוסט 2020
 אורך:  26 דקות
 שפה:  אנגלית
 תסריט:  מייק מקמהן
 הפקה:  הת'ר קדין, כריס פריונסקי, אלכס קורצמן, רוד רודנברי 
 בימוי:  ברי ג' קלי
 דף הפרק ב-IMDb
 
Second Contact (בעברית: מפגש שני) הוא הפרק הראשון בעונתה הראשונה של סדרת הטלוויזיה הבדיונית האמריקאית "מסע בין כוכבים: סיפונים תחתונים". הפרק נכתב על ידי יוצר הסדרה, מייק מקמהן, ובוים על ידי ברי ג' קלי. הפרק שודר לראשונה בארצות הברית ב-6 באוגוסט 2020 בשירות הסטרימינג CBS All Access.
רקע

עלילת הסדרה מתרחשת בשנת 2380. זירת ההתרחשות המרכזית היא ספינת החלל סריטוס (USS Cerritos NCC-75567), ספינה מדגם "קליפורניה", שמשימתה העיקרית היא יצירת מפגשים שניים עם תרבויות שהפדרציה כבר יצרה איתן קשר, במטרה לחתום על ההסכמים, להעמיק קשרי מסחר, לגלות את המסעדות הטובות וכן הלאה. העלילה מתמקדת בצוות הסיפונים התחתונים, קצינים זוטרים שממלאים תפקידים שוליים בחללית.
שחקנים ודמויות

| שם השחקן/ית | שם הדמות |
| --- | --- |
טואוני ניוסם: סג"ם בקט מארינר
ג'ק קווייד: סג"ם בראד בוימלר
נואל וולס: סג"ם ד'וואנה טנדי
יוג'ין קורדרו: סג"ם סאם ראת'רפרד
דון לואיס: קפטן קרול פרימן
ג'רי אוקונל: קומנדר ג'ק ראנסום
פרד טטצ'יורה: לוטננט שאקסס
גיליאן ויגמן: ד"ר ט'אנה
ג'סיקה מקקנה: סג"ם בארנס
פיל לאמאר: אדמירל
בן רודג'רס: לוטננט קומנדר סטיבנס
פול שיר: לוטננט קומנדר אנדי בילאפס
עלילה > פרולוג

הפרק נפתח ביומן קפטן בקולו של סג"ם בוימלר לפיו הסריטוס חונה בתחנת החלל דאגלס לתחזוקה והצטיידות, ולאחר מכן תמשיך למערכת הכוכבים גאלאר במטרה ליצור מגע שני עם המועצה הגאלארדונית העליונה. סג"ם מארינר מגלה את בוימלר מקליט את יומן הקפטן המזויף בתוך ארון תחזוקה ולועגת לו. מתברר שמארינר השיגה כמות גדולה של סחורה בלתי חוקית על תחנת החלל והשתכרה מוויסקי רומולאני. בעוד היא מנופפת בבאת'לת קלינגוני שקיבלה, היא פוצעת בטעות את בוימלר ברגלו.
עלילה > מערכה ראשונה

מעבורת ובה אנשי צוות חדשים נוחתת על הסריטוס. בין אנשי הצוות החדשים נמצאת גם סג"ם טנדי, שמתלהבת מהספינה ומהתפקיד באופן מוחצן במיוחד, למרות אדישות איש הצוות שמקבל אותה. היא מופנית להכוונה עם סג"ם בוימלר שעסוק באותו זמן בתיקון רפליקייטור מקולקל שמייצר בננות חמות ללא הפסקה. טנדי מציגה את עצמה בפני בוימלר ובפני סג"ם מארינר שנמצאת איתו. במהלך ההיכרות מציינת מארינר שלפי השקפתה, הפיקוד הגבוה אינו מעניין, והסיפונים התחתונים הם החלק המעניין באמת בספינה.
השלושה יוצאים לסיור היכרות בספינה, ופוגשים בסג"ם ראת'רפרד, שעבר לאחרונה השתלת שתל ביוני וולקני שמדחיק את רגשותיו כתוצר לוואי, ולא מאפשר לו להתרגש מהדייט הצפוי לו באותו ערב עם סג"ם בארנס.
השניים מציגים לה את המסדרון שבו ישנים הסג"מים על הסריטוס, ובוימלר מבקש ממנה להתמקם וללכת למרפאה על מנת לפגוש את האח ווסטלייק שלו היא אמורה לסייע. מארינר מציעה שלפני שתתייצב במרפאה, השלושה ילכו לסיור בהולודק.
בהולודק מעלה מארינר חוף בהוואי, טנדי את מרכז אדאשאקה על אוריון, ובוימלר, שמתבקש גם הוא לבחור את המקום האהוב עליו, בוחר במנוע העיוות של הסריטוס. בשלב זה נקרא בוימלר לגשר הפיקוד של הספינה. טנדי מתלהבת מכך שבוימלר מגיע לגשר הפיקוד, אך מארינר מצננת את התלהבותה באומרה שסביר להניח שהוא נקרא לגשר במטרה לנקות משקה שנשפך. מארינר מעלה תוכנה של אולימפיאדה גברית בעירום, וטנדי מציינת עד כמה ההולוגרמה מדייקת בפרטים.
עלילה > מערכה שנייה

על הכוכב הגאלארדוני, קומנדר ג'ק ראנסום מסיים את ביקורו אצל המועצה הגאלארדונית הגבוהה ומודיע לנציב שבהמשך יישלחו צוותים טכניים שיסייעו בבניית מערך התקשורת התת-חללי. בדרכו מהמקום נעקץ ראנסום על ידי חרק מקומי, אך לא מייחס לכך חשיבות ומשתגר בחזרה לסריטוס. הוא מבטל את שאלתו של סטיבנס אם בכוונתו להיבדק, והשניים קובעים למשקה.
בוימלר החושש מגיע לגשר הפיקוד כשהוא בהתקף חרדה מהמעמד, ונקרא לחדרה של הקפטן. פרימן בחנת את תיקו האישי של בוימלר ושואלת אם הוא מעוניין להיות קפטן ביום מן הימים, והוא מאשר שהוא מקווה להגיע למעמד. פרימן מציינת שהיא רואה בו מועמד פוטנציאלי לקידום, ומטילה עליו משימה סודית, לעקוב אחר מארינר במטרה להודיע לה אם היא עוברת על הכללים. בוימלר מקבל על עצמו את המשימה.
בינתיים על הסריטוס, מתחיל הדייט של ראת'רפרד ובארנס. השתל של ראת'רפרד מערים קשיים, אך לא נראה שלבארנס אכפת, והיא מציינת שגם אביה הוא סייבורג.
בוימלר ומארינר מתכוננים להשתגר אל פני הכוכב כחלק מצוות. בוימלר, מתוח מהמשימה שקיבל מהקפטן, לא משועשע מהבדיחות של מארינר. כשהם מגיעים לכוכב מארינר נעלמת.
ראת'רפרד ובארנס נהנים מהדייט כשלפתע נתקף ראנסום, שיושב אף הוא בבר, בהתקף והופך לזומבי עקב וירוס בו נדבק כתוצאה מעקיצת החרק, ומתחיל לתקוף את הצוות המבוהל. אנשי הצוות שננשכו הופכים אף הם לזומבים. ראת'רפרד ובראנס ממשיכים בדייט למרות המהומה סביבם.
על הכוכב, בוימלר עוקב אחרי מארינר ורואה שהיא מגניבה אספקה לרכב ונוהגת מהמקום. מאחר שהוא חושד שהיא עוברת על החוקים, הוא מתחקה אחריה.
טנדי נכנסת למרפאה של הסריטוס ומופתעת למראה המהומה המתחוללת כשאנשי צוות רבים שנדבקו בווירוס מרותקים למיטותיהם, ופולטים נוזל שחור מפיהם. קצינת הרפואה הראשית, קייטיאנית בשם ט'אנה, מורה לה לסייע בטיפול בחולים. טנדי מציינת שהיא אמורה לפגוש את האח וסטלייק, וט'אנה מראה לה שגם הוא מרותק למיטה לאחר שנדבק. טנדי מציגה את עצמה בפני וסטלייק המרותק, והוא בתגובה פולט עליה נוזל שחור.
בוימלר מגלה שמארינר נפגשת עם שני גאלארדונים ומעבירה אליהם את הטכנולוגיה שהעמיסה על הרכב. הוא מתעמת איתה מיד, ומאיים עליה בנשק תוך שהוא מאשים אותה שהיא מוכרת נשק של הפדרציה לגאלארדונים. היא מנסה להרגיע אותו, ובוימלר דורש הסבר. הגאלארדונים מנסים לברוח, אך בוימלר מאיים עליהם בנשק. מארינר הכעוסה מסבירה לו שהיא נותנת לגאלארדונים ציוד חקלאות מתקדם, ולא נשק. בוימלר לא מאמין לה עד שהיא מראה לו את הציוד. מתברר שהשניים התיידדו עם מארינר כשהגיעה לכוכב במפגש הראשון של הפדרציה עם הגאלארדונים, כששירתה על סיפונה של הקיטו. מארינר, שידעה כמה זמן לוקח לבירוקרטיה לפעול, החליטה לקצר הליכים ולתת לשניים את הציוד באופן לא חוקי. בשלב זה בורחים שני הגאלארדונים, אך הדבר מעורר מפלצת ענקית דמוית עכביש משנתה, והיא מתחילה לרדוף אחרי מארינר ובוימלר.
עלילה > מערכה שלישית

בוימלר ומארינר מתחבאים מהעכביש הענק, ומארינר הזועמת מסבירה לבוימלר שהכירה את החקלאים כשהגיעה למפגש הראשון עם הקיטו, והחליטה לסייע להם מבלי שיצטרכו לחכות לאישורים של צי הכוכבים. היא נפטרת ממכשיר הקשר של בוימלר על מנת שלא יבקש להשתגר בחזרה לסריטוס לפני שיצליחו ללכוד מחדש את המפלצת, שמשמשת את החקלאים. היא רוקמת תוכנית שמחייבת את השניים לפשוט את מדיהם. השניים יוצרים ממדיהם בובות בצורתם, והעכביש תוקף אותן. השניים קופצים על גבו אך בוימלר נופל והיצור בולע אותו. מארינר מודאגת ומתכוונת להמם את היצור בעזרת אקדח הפייזר שלה, אך החקלאים מסבירים לה שהדבר יקלקל את החלב שהם מפיקים מהמפלצת, ושהיא מעוניינת רק לשאוב מבוימלר את הלחות שבגופו והוא לא ייפגע מכך.
על הסריטוס המצב מחמיר במהירות, ובארנס וראת'רפרד יוצאים להליכת חלל כדי להגיע לנקודת הכינוס שהוכרזה. כשהם כמעט מגיעים, אחת הדלתות לא מזהה את חתימת מכשירי הקשר שלהם ולכן לא נפתחת. בסופו של דבר ראת'רפרד מצליח לפתוח את הדלת וכשהיא נסגרת מאחוריהם ומפרידה אותם מהזומבים שמציפים את הספינה, בארנס מנשקת אותו. ראת'רפרד מתעלם מחיזוריה, ונלהב הרבה יותר מהאתגר שבפיענוח התקלה הדלתות, מה שמביא את בארנס להתרחק ממנו בכעס. במרפאה מתברר שחומר הרדמה אינו משפיע על חברי הצוות הנגועים בווירוס הזעם, וטנדי נאלצת לטפל בחולים ובפצועים ללא חפיפה מסודרת.
לאחר שמפלצת העכביש משחררת את בוימלר, כשהוא מכוסה בריר הוורוד שהיא פולטת, מתוודה בוימלר בפני מארינר שהוטלה עליו המשימה לעקוב אחריה, ומציין שבכוונתו להלשין עליה. מארינר אינה מתרגשת, אך מביעה חוסר הבנה להערצה שבוימלר רוכש לצוות הפיקוד. השניים משתגרים לסריטוס ומגלים את המהומה המתרחשת על הסיפון. בעוד הם מתגוננים מחברי הצוות החולים, מגלה ד"ר ט'אנה שהריר הוורוד על גופו של בוימלר מהווה סם נגד לווירוס הזעם שהפך את הצוות לזומבים, ומכינה ממנו תרופה אותה היא משחררת דרך מערכות האוורור של הסריטוס.
לאחר שכל חברי הצוות מחלימים מזמינה קפטן פרימן את בוימלר למשרדה. לפני שהיא מתפנה אליו הוא שומע אותה מקליטה יומן קפטן בו היא מספרת כיצד הצליחו חברי סגל הפיקוד לחסל את האיום, מבלי להזכיר את הסגל הזוטר כלל. כשהיא פונה לבוימלר ומבקשת ממנו לדעת אם מארינר עברה על נוהלי הצי, הוא טוען שמארינר פעלה בדיוק לפי הנהלים. היא משחררת את בוימלר ומתקשרת לאדמירל המוצב על הקיטו, ספינה שבה שירתה מארינר לפני כן, ומבקשת ממנו לקבל אותה בחזרה לספינתו כפי שהבטיח במקרה שהיא לא תשתלב על הסריטוס. האדמירל מתחמק, ופרימן צועקת עליו "היא גם הבת שלך", ומגלה בכך שמארינר היא למעשה בתה.
ארבעת חברי הסגל הזוטרים חוגגים בבר על הספינה, ובוימלר מתוודה בפני מארינר שלבסוף לא הלשין עליה. מארינר הנלהבת מודיעה לו שמעתה ואילך תקדיש את כל מרצה במטרה להושיב אותו על כיסא הקפטן ביום מן הימים.
ביקורת

לפרק ציון 6.4 באתר האינטרנט IMDb. ציון זה הוא הנמוך ביותר מבין פרקי העונה הראשונה.
דניאל פינברג מההוליווד ריפורטר כתב בביקורת על הפרק כי הוא שופע באזכורים ותזכורות מתוך הזיכיון, אך מכיל מעט מדי בדיחות של ממש. בביקורת נכתב עוד שעל בסיס ארבעת הפרקים ששוחררו למבקרים, מדובר בלא יותר ממילוי זמן עד ליציאת עונה חדשה של הסדרות "דיסקברי" או "פיקארד". בביקורת נכתב שהסדרה מחליפה בדיחות של ממש באזכורים משעשעים מתוך הסדרות הקודמות, שבלעדיהם נשארים עם מעט מאוד עלילה.
קית' דקנדידו מהאתר Tor.com של הוצאת הספרים טור כתב שבעוד שעלילת הפרק מבריקה, הרי שהניסיון להצחיק בכוח והנטייה לחזור על בדיחות ארוכות מדי פוגעים בזרימת עלילת הפרק. עוד מציין הכותב שהרבה מהבדיחות אינן מצחיקות, האינטראקציות בין הדמויות נדושות מדי והגיבורים אינם מעניינים מספיק. המבקר ציין לחיוב את דמותה של ט'אנה.
ריאן בריט מהאתר Den of Geek נתן לפרק ציון של 4 מתוך 5 כוכבים, וציין שהפרק אמנם אינו מושלם, אך המיקוד המצומצם של הפרק הביא למיקוד בדמויות, והדמויות מרגישות נכונות. הן מרגישות כחלק מצי הכוכבים, והגם שהן עדיין לא דמויות של "גיבורים", הן מרגישות חלק מזיכיון "מסע בין כוכבים" וברור שנכתבו באהבה.
אנתוני פסקל מהאתר TrekMovie.com כתב ביקורת חיובית לפרק, תוך שהוא מציין שהפרק מצחיק מאוד, ושההומור יעבוד הן על מעריצים שרופים והן על מי שאינם בקיאים בזיכיון. הכותב ציין שהדמויות כתובות היטב וכי האינטראקציה ביניהם יוצרת עומק. בעיקר ציין את טואוני ניוסם שמוסיפה לדמותה של מארינר שכבות. עוד ציין כי מייק מקמהן הצליח ליצור סדרה שמזכירה סיטקום, בעלת לב שמצליחה ללמד גם שיעורים חיוביים לחיים. לדבריו הסדרה מצליחה ליצור קומדיה מבלי לצחוק על "מסע בין כוכבים" ותוך שימת לב לפרטים השונים על מנת להתאים את הסדרה לתקופת "הדור הבא" שבו היא מתרחשת.
סקוט קולורה מהאתר IGN כתב שהסדרה היא תוספת מוצלחת ליקום שברא ג'ין רודנברי ושניכר שיוצר הסדרה אוהב את היקום הזה בכל לבו, ומכיר אותו היטב. הוא ציין שגם אם לא כל הבדיחות בפרק הראשון הצליחו, הרי שברור שצוות השחקנים נהנה מאוד ושהאנימציה חלקה ותגרום הנאה למעריצי "הדור הבא". הוא ציין שהאזכורים הרבים לא יפריעו למצטרפים חדשים ללא היכרות מוקדמת, וסיכם בכך שעתיד הסדרה נראה ורוד.
סקוט סנודן מהאתר Space.com כתב שכל האידיאלים של "מסע בין כוכבים" מתקיימים בתוכנית. הוא ציין שהוא מקווה שהסדרה תצליח להיפטר מכמה קלישאות, אך שההומור מגיע בכמויות, שהצופים יצחקו הרבה יותר משציפו ויקוו שהסדרה תמשיך להשתפר. סנודן ציין שיש מספיק אזכורים לתרבות פופולרית על מנת שכולם ייצאו מרוצים. עוד הוסיף סנודן שהוא מקווה שכמות האזכורים לסדרות טרק אחרות תישאר מינימלית ולא תוכנס בכוח לכל סצנה.